
INFORME DE NECESSITAT DEL CONTRACTE MENOR AMB CONCURRÈNCIA


Dades del contracte

	Orgànic:     1421                                            Programa:  33618                                 Econòmic:22752

	Previsió de contracte: 6 mesos                Expedient: C230001420                 Contracte: 23001175

	Procediment:  Menor                                      Concurrència: SI

	Qualificació: Serveis

	CPV:  79961000-8

	Ús de sistemes d’informació: NO                Propietat:

	Pòlissa de responsabilitat Civil: NO         Import: 6.842,55 € iva inclòs

	CAE: NO                                                      Nº aproximat treballadors:

	Prestació a la via pública: NO

	Objecte: Reportatges fotogràfics per cobrir les activitats organitzades per l’Arxiu Històric de la Ciutat de Barcelona durant l’any 2023


	Pressupost de licitació (IVA inclòs) :6.842,55 €
IVA tipus  21% :1.187,55 € 
Pressupost net (sense l’IVA) 5.655,00 €
Aquest pressupost net no pot ser superat per l´oferta del licitador.






Antecedents

L’Arxiu Històric de la Ciutat ha de realitzar  reportatges fotogràfics de les diferents activitats organitzades per l’Arxiu Històric de la Ciutat durant l’any 2023 com les inauguracions de les exposicions L’Arxiu en guerra i El llibre de les Fonts, conferències d’activitats com el curs de la tercera edició de paleografia, la Jornada de Portes Obertes i el XVIII  Congrés d’Història, entre d’altres. 

L’ICUB no disposa dels mitjans personals ni materials per a la realització de les esmentades tasques.

L’Arxiu requereix:

· Disponibilitat d’horaris en matins i tardes en dies laborables per assistir als diferents encàrrecs.
· Coneixement de la normativa gràfica municipal  pel que fa als requeriments i limitacions en la captació i tractament de les imatges, amb especial les referents als menors. 
	Propietat de l’obra i cessió dels drets d’autor.

Els materials realitzats pel fotògraf (Autor) seran propietat de l’Institut de Cultura de Barcelona (Ajuntament de Barcelona) amb caràcter indefinit. Així com, cedirà els drets d’autor de les fotografies (Obra) de forma universal, per tots els formats i mitjans. 

L’ICUB es compromet a citar la seva autoria.

La finalitat del tractament de les fotografies serà per a informació visual a diferents elements de comunicació com la web de l’Arxiu, les xarxes socials de l’ICUB i la DSMA, les memòries de dades, etc.



Descripció de l’objecte. Prescripcions tècniques

L’objecte serà la realització de reportatges fotogràfics de les diferents activitats organitzades per l’Arxiu. 

En aquests reportatges s’inclouran uns clips audiovisuals de durada 10-20 segons sense postproducció destinats a xarxes socials.

El nombre i la  previsió de la durada d’aquests actes serien:

-8 sessions de durada d’1-2 hores per un import màxim de 197,50 €/sessió  (preu hora màxim de 98,75 €) per un import màxim total de les sessions de 1.580,00 €. 
 
El nombre mínim de fotografies per aquestes sessions serà 40 unitats.

-4 sessions de durada d’4-5 hores per un import màxim de 493,75 €/sessió  (preu hora màxim de 98,75 €) per un import màxim total  de les sessions de 1.975,00 €.

El nombre mínim de fotografies per aquestes sessions serà 80 unitats.

-2 sessions de durada de 10-12 hores per un import màxim de 1.050,00 €/sessió  (preu hora màxim 87,50 €)   per un import màxim total de les sessions de 2.100,00 €

El nombre mínim de fotografies per aquests sessions serà 160 unitats.


Els preus no inclouen l’IVA.

I com a requisits tècnics:

· La realització de les imatges i els clips audiovisuals ha de ser amb qualitat òptima. Es requereix equip propi de fotografia i coneixement professional en la realització de fotografies i captura i tractament d’imatges: enfocament, nitidesa, il·luminació, blancs. No s’acceptaran projectes desenfocats, cremats, borrosos, etc...
· S’ha de tenir capacitat tècnica d’enviament immediat i en directe de les imatges realitzades de tots els actes a través de correu electrònic  o altres canals per acordar..
· L’entrega del material ha de ser en un termini màxim de 24 hores des de la data de realització dels reportatges
· Ha d’haver-hi una edició i tractament posterior de les imatges i els clips audiovisuals una vegada realitzats els diferents reportatges.


Organització i supervisió del projecte

La direcció i desenvolupament de les feines, la guiarà, organitzarà i supervisarà el tècnic responsable del contracte.

S'entendrà que aquest servei s'ha efectuat de forma satisfactòria i d'acord amb les clàusules d'aquest plec de prescripcions tècniques, en el moment en que el responsable de I ‘Arxiu doni el seu vist i plau.


Lloc de realització de la prestació 

Arxiu Històric de la Ciutat de Barcelona carrer Sta. Llúcia, 1, 08002 Barcelona.

Inici de les prestacions i termini d’execució

[bookmark: _GoBack]Es preveu una durada de 6 mesos a partir de l’adjudicació del contracte.

La finalitat del tractament de les fotografies serà per a informació visual a diferents elements de comunicació com la web de l’Arxiu, les xarxes socials de l’ICUB i la DSMA, les memòries de dades, etc.

Com a responsable del contracte es designa a Inma Nuño


Criteri d’adjudicació

-El criteri d’adjudicació serà el preu.

Tramesa d’ofertes 

El licitador haurà d’enviar les seves ofertes mitjançant el portal de Contractació (https://licitacions.bcn.cat/). No s’admetrà cap altre forma d’enviament o lliurament de l’oferta.

L’oferta s´haurà d´emplenar segons el model de presentació d’ofertes que s’adjunta. L’oferta haurà d’estar degudament signada per l´empresa licitadora.


Termini de presentació de les ofertes 

Per a la contractació menor amb lliure concurrència el termini de presentació de les ofertes serà com a mínim de 5 dies hàbils des de la data d’enviament de petició d’oferta. 


Notificació de l’adjudicació

L’adjudicació del contracte es notificarà a l’interessat i es publicarà de forma agregada en el Perfil de Contractant d’acord amb allò previst a l´article 63.4 de la LCSP.

